Gatis Gūts

Gatis Gūts (dzimis  Ventspilī) ir bijušais latviešu bobslejists, pilots. Pēc braucēja karjeras — bobsleja treneris un sporta funkcionārs.

Gūts sāka nodarboties ar bobsleju 1994. gadā un jau no paša sākuma bija iesaistīts Latvijas izlasē. 1998. gada ziemas olimpiskajās spēlēs viņš bija rezerves pilots. 1999. gadā sportists sāka aktīvi piedalīties Pasaules kausa sacensībās. 2001. gadā Pasaules kausa posmā Leikplesidā Gūts sasniedza savu visu laiku labāko rezultātu, pabeidzot sacīksti 4. vietā četrinieku konkurencē. Vēlāk Gūts sāka koncentrēties uz divnieku sacensībām. 2004. gadā viņš ieguva 8. vietu Pasaules kausa kopvērtējumā.

Olimpiskajās spēlēs labāko rezultātu sasniedzis 2002. ziemas olimpiādē Soltleiksitijā, kur četriniekos ieguva 12. vietu.

Pēdējos karjeras gados Gatis Gūts četriniekos ļāva piedalīties jaunajiem pilotiem, bet pēc 2006. gada ziemas olimpiskajām spēlēm paziņoja par karjeras beigšanu un kļuva par Latvijas jauno bobslejistu treneri.

2003. gadā Gūts kļuva par Latvijas čempionu, vairākkārt ir palicis 2. vietā Latvijas čempionātā.

Šobrīd viņš ir Starptautiskās Bobsleja un skeletona fedrācijas (IBSF) skeletona komitejas vadītājs.

 Labākie rezultāti 
 Saīsinājumi: OS — Olimpiskās spēles, PČ — Pasaules čempionāts, PK — Pasaules kauss, V. — Vieta.
 Ieskaite Disciplīna V. Gads OS Divnieki 13. 2002 Četrinieki 12. 2002 PČ Divnieki 5. 2003 PK Divnieki 8. 2004 Četrinieki 10. 2001

 Ārējās saites 

Kategorija:1976. gadā dzimušie
Kategorija:Bobslejisti 2002. gada ziemas olimpiskajās spēlēs
Kategorija:Bobslejisti 2006. gada ziemas olimpiskajās spēlēs
Kategorija:Latvijas bobslejisti
Kategorija:Ventspilī dzimušie